b'\n_START_ARTICLE_\nHelena Us\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo (1907-1916), 4 letnike u\xc4\x8ditelji\xc5\xa1\xc4\x8da (1916\xe2\x80\x931920) in do 1922 \xc5\xa1e vi\xc5\xa1jo realko je obiskovala v Ljubljani. Tu je tudi \xc5\xa1tudirala biologijo, matematiko in opisno geometrijo na Filozofski fakulteti, ter 1926 diplomirala. Kot profesorica je bila zaposlena na u\xc4\x8ditelji\xc5\xa1\xc4\x8du v Ljubljani (1926-1927), na gimnazijah v Prokuplju (1927-1936), v Pirotu (1936-1941), ter v Ljubljani (1945-1962), kjer je bila od 1958\xe2\x80\x931961 tudi honorarna  strokovna sodelavka za metodiko pouka biologije na biolo\xc5\xa1kem odseku naravoslovne fakultete. V letih 1954\xe2\x80\x931963 je bila pri Slovenskem geolo\xc5\xa1kem dru\xc5\xa1tvu referentka za pouk geologije na gimnazijah. Njena pomembnej\xc5\xa1a dela so u\xc4\x8dbeniki, npr.: Geologija in mineralogija (1958), Geologija (1965) ter prevodi nekaterih tujih strokovnih tekstov.'